2009-ben magyar bajnok volt. A vb-n ötödik helyen végzett a válogatottal. 2010-ben ismét magyar bajnok lett. Júniusban Egerbe igazolt. A zágrábi Eb-n negyedik helyezett volt. 2011-ben új csapatával is magyar bajnokságot nyert. A világbajnokságon negyedik helyezést ért el. 2012-ben a magyar bajnokságban ezüstérmet szerzett. Az olimpián ötödik, az Európa-bajnokságon negyedik lett. A 2012-2013-as szezont új klubjában, a Szolnokban kezdte meg. 2013-ban a válogatottal döntős volt a Világligában és világbajnok lett Barcelonában. 2014-ben klubjával a dobogó második fokára állhatott, majd ismét az Egerhez igazolt. A válogatott tagjaként megismételte tavalyi teljesítményét és döntős volt a Világligában, megnyerte a Németország Kupát és ezüstérmet szerzett a Budapesten rendezett Európa-bajnokságon.